TECHNINĖ SPECIFIKACIJA 

1. Tiekėjas darbus privalo atlikti vadovaujantis (aktualiomis redakcijomis) Lietuvos Respublikos statybos įstatymu, statybos techniniais reglamentais, kelių techniniu reglamentu ir kitais Lietuvos Respublikos teisės aktais, normatyviniais dokumentais, 2018-03-16 patvirtintomis Vilniaus miesto savivaldybės žemės darbų vykdymo ir gatvių dangų apsaugos taisyklėmis Nr.1-1419, Vilniaus miesto gatvių asfalto mišinių techninių reikalavimų ir sluoksnių įrengimo rekomendacijomis ir Automobilių kelių dangos konstrukcijos asfalto sluoksnių įrengimo taisyklių ĮT ASFALTAS 24 reikalavimais. 
2. Jeigu techninėje specifikacijoje apibūdinant pirkimo objektą nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartas, techninis liudijimas ar bendrosios techninės specifikacijos, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga. 
3. Vilniaus miesto gatvių ir kiemų dangos remonto bei priežiūros darbai skirstomi į 4 pirkimo objekto dalis:
[image: Paveikslėlis, kuriame yra žemėlapis, tekstas, atlasas

Automatiškai sugeneruotas aprašymas]3.1. 1 pirkimo objekto dalis – Vilniaus miesto Centrinės dalies gatvių ir kiemų dangos remonto bei priežiūros darbai – Šnipiškių, Žvėryno, dalies Naujamiesčio, dalies Senamiesčio seniūnijų teritorijų gatvės ir kiemai (išskyrus “Senamiestis” - žr. pridedamą schemą); 

3.2. 2 pirkimo objekto dalis – Vilniaus miesto Rytinės dalies gatvių ir kiemų dangos remonto bei priežiūros darbai – Naujininkų, Naujosios Vilnios, Rasų seniūnijų teritorijų gatvės ir kiemai. 
3.3. 3 pirkimo objekto dalis – Vilniaus miesto Vakarinės dalies gatvių ir kiemų dangos remonto bei priežiūros darbai – Lazdynų, Karoliniškių, Viršuliškių, Justiniškių, Fabijoniškių, Šeškinės, Pilaitės ir Pašilaičių seniūnijų teritorijų gatvės ir kiemai.
3.4. 4 pirkimo objekto dalis – Vilniaus miesto Šiaurinės dalies gatvių ir kiemų dangos remonto bei priežiūros darbai – Antakalnio, Žirmūnų, Verkių seniūnijų teritorijų gatvės ir kiemai. 

Pagal perkančiosios organizacijos užsakymą (Sutarties 3 priedas) atliekamų preliminarių darbų kiekiai (36 mėn.) pateikti darbų kiekių žiniaraštyje (Pirkimo sąlygų 1.1 priedas, pateikiamas atskiru dokumentu). Darbų atlikimo laikotarpiu (36 mėnesių), perkančioji organizacija neįsipareigoja įsigyti visų darbų sąnaudų žiniaraštyje (pirkimo sąlygų 1.1 priede, pateikiamame atskiru dokumentu) nurodytų 36 mėn. preliminarių pagal užsakymą (Sutarties 3 priedą) atliekamų darbų kiekių. Darbų atlikimo laikotarpiu (36 mėnesių), atliekamų darbų preliminarūs kiekiai gali kisti, neviršijant maksimalios pirkimui (36 mėnesių darbų atlikimo laikotarpiu) skirtos lėšų sumos:
1 pirkimo objekto dalyje (Vilniaus miesto Centrinės dalies gatvių ir kiemų dangos remonto bei priežiūros darbai ) – 27.225.000,00 Eur, įskaitant visus mokesčius;
2 pirkimo objekto dalyje (Vilniaus miesto Rytinės dalies gatvių ir kiemų dangos remonto bei priežiūros darbai ) – 27.225.000,00 Eur, įskaitant visus mokesčius.
3 pirkimo objekto dalyje (Vilniaus miesto Vakarinės dalies gatvių ir kiemų dangos remonto bei priežiūros darbai ) – 27.225.000,00 Eur, įskaitant visus mokesčius.
4 pirkimo objekto dalyje (Vilniaus miesto Šiaurinės dalies gatvių ir kiemų dangos remonto bei priežiūros darbai ) – 27.225.000,00 Eur, įskaitant visus mokesčius. 
4. Tiekėjas privalo atlikti žemiau nurodytus remonto ir priežiūros darbus:
· Gatvių ir kiemų asfaltbetonio dangos pažaidų taisymas;
· Atraminių sienučių, grindinio ir trinkelių dangos remontas ir įrengimas;
· Šaligatvių remontas ir įrengimas;
· Vejos įrengimas, kelio ir vejos bordiūrų remontas ir įrengimas; 
· Šulinių, šulinėlių remontas ir įrengimas;
· Žvyrkelių, gruntkelių ir gatvių kelkraščių lyginimas ir remontas;
· Žemės darbai;
· Kelio dangos pagrindo įrengimas;
· Kiti darbai;
· Dokumentacijos parengimas;
· Rengti darbų atlikimo ataskaitas, objektų darbų atlikimo grafikus perkančiosios organizacijos prašomu būdu (pvz.: užpildant Excel lentelę).
5. Konkreti remonto darbų rūšis, darbų apimtis ir vieta derinama su perkančiąją organizacija. Už savavališkai atliktus darbus ir (arba) su perkančiąją organizacija nesuderintus darbus tiekėjui nemokama. Darbai turi būti vykdomi pagal perkančiosios organizacijos pateiktus užsakymus (Sutarties 3 priedas). Smulkiems priežiūros darbams (avarinių duobių taisymas, smulkūs šaligatvių bei kelio bortų remonto darbai, gatvių greideriavimas bei kiti smulkūs darbai) atskiri perkančiosios organizacijos užsakymai (Sutarties 3 priedas) nebus teikiami. 
6. Darbų atlikimo metu darbai gali būti užsakomi teritorijose, besiribojančiose su nurodytomis kiekvienoje pirkimo objekto dalyje (ne toliau kaip 200 metrų nuo ribos), jei jie yra tęstiniai objekto tvarkymo darbai. Darbų atlikimo metu (priklausomai nuo statybos darbų rūšies) tiekėjas turi turėti galimybę naudotis elektroniniu darbų žurnalu. Tiekėjas turi stebėti UAB „Grinda“ avarinės tarnybos ir informacijos centro pranešimus GIS portale (žemėlapio nuoroda): https://gis.grinda.lt/portal/apps/webappviewer/index.html?id=acfd937947a84c8ebffc4b54aece92bb bei reaguoti į juos, derinti su Užsakovu darbų atlikimo eiliškumą ir/ar svarbumą. 

7. Gatvių ir kiemų asfaltbetonio dangos pažaidų taisymas.
7.1. Bendrieji reikalavimai.
[bookmark: _Hlk135912480]7.1.1. Darbų atlikimo laikotarpiu (36 mėn.), ne vėliau kaip iki kiekvienų einamųjų metų kovo 1 dienos perkančioji organizacija pateikia tiekėjui metinį darbų planą (gatvių sąrašą) su preliminariais objektų įrengimo kiekiais, suskirstant objektus į atskirus darbų (gatvių remonto) paketus pagal skirtingus perkančiosios organizacijos nurodytus objektų darbų paketų įgyvendinimo terminus.
Pastaba (išimtis) pirmaisiais sutarties vykdymo metais (2025 metais): šis reikalavimas tiekėjui taikomas iškarto įsigaliojus pirkimo sutarčiai, t. y. ne vėliau kaip per 5 (penkias) darbo dienas, perkančioji organizacija pateikia tiekėjui metinį darbų planą (gatvių sąrašą) su preliminariais objektų įrengimo kiekiais, suskirstant objektus į atskirus darbų (gatvių remonto) paketus pagal skirtingus perkančiosios organizacijos nurodytus objektų darbų paketų įgyvendinimo terminus.
7.1.2. Tiekėjas, gavęs iš perkančiosios organizacijos metinį darbų planą (gatvių sąrašą), per 20 (dvidešimt) darbo dienų pateikia perkančiajai organizacijai metinį darbų atlikimo grafiką. Pateiktame metiniame darbų atlikimo grafike tiekėjas turi nurodyti kiekvieno objekto darbų (gatvių remonto) įgyvendinimo terminus savaitėmis iki perkančiosios organizacijos metiniame darbų plane nurodytų objektų darbų paketų, į kuriuos patenka šie objektų darbai, įgyvendinimo terminų.
Pastaba (išimtis) pirmaisiais sutarties vykdymo metais (2025 metais): šis reikalavimas tiekėjui taikomas iškarto įsigaliojus pirkimo sutarčiai. Tiekėjas, gavęs iš perkančiosios organizacijos metinį darbų planą (gatvių sąrašą), ne vėliau kaip per 10 (dešimt) darbo dienų pateikia perkančiajai organizacijai metinį darbų atlikimo grafiką. Pateiktame metiniame darbų atlikimo grafike tiekėjas turi nurodyti kiekvieno objekto darbų (gatvių remonto) įgyvendinimo terminus savaitėmis iki perkančiosios organizacijos metiniame darbų plane nurodytų objektų darbų paketų, į kuriuos patenka šie objektų darbai, įgyvendinimo terminų.
7.1.3. Perkančioji organizacija, gavusi tiekėjo metinį darbų atlikimo grafiką, teikia tiekėjui konkrečius užsakymus (Sutarties 3 priedą) kiekvienam objekto darbų (gatvių remonto) paketui, patvirtindama tiekėjo grafike pateiktus objektų darbų atlikimo terminus. Tiekėjui neatlikus darbų pagal perkančiosios organizacijos patvirtintus darbų atlikimo terminus, tiekėjui bus skaičiuojamos atitinkamos baudos, kurios nurodytos specialiosiose sutarties sąlygose (V skyriuje).
Pastaba (išimtis) pirmaisiais sutarties vykdymo metais (2025 metais): šis reikalavimas tiekėjui taikomas iškarto įsigaliojus pirkimo sutarčiai. Perkančioji organizacija, gavusi tiekėjo metinį darbų atlikimo grafiką, teikia tiekėjui konkrečius užsakymus (Sutarties 3 priedas) kiekvienam objekto darbų (gatvių remonto) paketui, patvirtindama tiekėjo grafike pateiktus objektų darbų atlikimo terminus. Tiekėjui neatlikus darbų pagal perkančiosios organizacijos patvirtintus darbų atlikimo terminus, tiekėjui bus skaičiuojamos atitinkamos baudos, kurios nurodytos specialiosiose sutarties sąlygose (V skyriuje).
7.1.4. Sutarties vykdymo laikotarpiu (36 mėn.), perkančioji organizacija gali pateikti tiekėjui ir papildomų užsakymų nesuplanuotiems/skubiems darbams atlikti, t. y. ne daugiau kaip 20 proc. papildomų darbų nuo visų užsakytų metinių darbų, pateiktų iki einamųjų metų kovo 1 d. Užsakomi papildomi darbai negali įtakoti pateikto ir suderinto darbų atlikimo grafiko. Tiekėjas, teikdamas pasiūlymą turi įsivertinti visus savo turimus pajėgumus, t. y. sutarties vykdymui reikalingus mechanizmus ir žmogiškuosius išteklius. Atsiradus poreikiui ir perkančiajai organizacijai pateikus užsakymą (Sutarties 3 priedas) papildomiems darbams, tiekėjas turi būti pajėgus atlikti darbus.
7.1.5. Sutarties vykdymo laikotarpiu (36 mėn.), t. y. kiekvienų metų šaltojo sezono metu (nuo einamųjų metų gruodžio 15 d. ir iki kitų metų kovo 15 d.), papildomiems darbams bus taikoma darbų technologinė pertrauka. Tiekėjui nespėjus atlikti papildomų darbų iki einamųjų metų gruodžio 15 dienos (dėl nepalankių oro sąlygų), jam nebus taikoma baudų sistema ir nebus skaičiuojamos baudos už darbų neatlikimą pagal perkančiosios organizacijos užsakymuose (Sutarties 3 priedas) nurodytus darbų atlikimo terminus. Pasibaigus darbų technologinei pertraukai, baudų sistemos taikymas bus atnaujinamas tik atsiradus palankioms oro sąlygoms (vidutinei paros temperatūrai pasiekus +10 ℃), kada jau bus galima tęsti ir užbaigti iki technologinės pertraukos pradėtus ir sustabdytus darbus. 
7.1.6. Prieš pradėdamas asfaltbetonio dangos remonto darbus tiekėjas privalo pateikti asfaltbetonio mišinių projektus. 
7.1.7. Šalto asfaltbetonio mišiniai turi atitikti viršutinio asfaltbetonio sluoksnio mišiniams taikomus reikalavimus.
7.1.8. A, B, C kategorijų gatvėse dangos remonto darbus tiekėjas privalo atlikti ne piko valandomis, nakties metu ar poilsio dienomis (jei su perkančiąja organizacija nesuderinta kitaip). Darbams taikoma techninėje specifikacijoje nurodyta garantija. Garantiniu laikotarpiu atsiradę defektai šalinami tiekėjo sąskaita per pasiūlymo pateikimo metu nurodytą laikotarpį. 
7.1.9. Tiekėjas privalo nuolat vykdyti jam perduotų eksploatuoti gatvių ir kiemų dangos stebėseną. Tiekėjas vykdys gatvių valdytojo teises ir pareigas, avarinius dangos defektus (duobes, kurių gylis daugiau kaip 5 cm) nustatys ir šalins be atskiro perkančiosios organizacijos pavedimo. Ši nuostata neriboja perkančiosios organizacijos teisės duoti ir atskirus užsakymus (Sutarties 3 priedas). Defektus, kurie kelia grėsmę visų eismo dalyvių saugumui, tiekėjas privalo nedelsdamas pažymėti gairelėmis, aptverti ir šalinti (taisyti) ir apie šią aplinkybę informuoti perkančiąją organizaciją. Jeigu defektai nekelia grėsmės eismo dalyvių saugumui, tiekėjas apie juos privalo informuoti perkančiąją organizaciją ir darbus atlikti pagal perkančiosios organizacijos užsakymą (Sutarties 3 priedas) ir jame nurodytus darbų kiekius.
[bookmark: _Hlk135915445]7.1.10. Tiekėjui nuo sutarties sudarymo dienos iki sutarties galiojimo pabaigos yra perleidžiama LR CK 6.266 straipsnyje nurodyta statinio valdytojo atsakomybė ir Tiekėjas privalės atlyginti perkančiajai organizacijai ar tretiesiems asmenims padarytą žalą, atsiradusią dėl netinkamos gatvių ir kiemų dangos priežiūros ir remonto ir (arba) netinkamos gatvių ir kiemų dangos būklės žiemos sezono metu (gruodžio-kovo mėn. įskaitytinai). Už šio laikotarpio gatvių dangų stebėseną, gali būti mokamas gatvių defektavimas (valandomis), bet ne daugiau nei 40 val. per mėnesį. 
7.1.11. Esant poreikiui, turi būti išimtas kasinėjimo/aptvėrimo leidimas (https://paslaugos.vilnius.lt/service-list/Leidimu-kasineti-ir-aptverti-isdavimas). 
7.1.12. Darbų atlikimo metu vadovautis LR aplinkos ministro įsakymu patvirtintomis Želdinių apsaugos, vykdant statybos darbus, taisyklėmis bei pridedama atmintine (techninės specifikacijos 4 priedas). 

7.2. Gatvių ir kiemų asfaltbetonio dangos pažaidų taisymas. 
7.2.1. Asfaltbetonio dangos remontas, užtaisant duobes rankiniu būdu.
Remontui naudojamas asfaltbetonio mišinys AC11-VN (arba lygiavertis).
Remontuojamas plotas išpučiamas suspaustu oru, pašalinamos duobių kraštuose esančios asfaltbetonio nuolaužos ir gruntuojamas bituminėmis emulsijomis. Tankinama vibroplokštėmis, plentvoliais ar pneumovolais. Sutankinto ploto sujungimo siūlės iš viršaus sutepamos bitumu ne vėliau kaip per 14 (keturiolika) dienų nuo asfaltbetonio įrengimo dienos.
Asfaltbetonio dangos remonto, užtaisant duobes rankiniu būdu, įkainis taikomas remontuojant asfaltbetonio dangoje atsivėrusias duobes ir jas užtaisant prieš naujos asfaltbetonio dangos įrengimą. Asfaltbetonio dangos remonto užtaisant duobes rankiniu būdu darbai pradedami priklausomai nuo vidutinės paros temperatūros (turi būti ne žemesnė kaip +5º C) ir kitų oro sąlygų. 
Asfaltbetonio mišinio 1 tonos įkainis taikomas nepriklausomai nuo remontuojamos duobės gylio ir ploto.
Atliktų darbų garantija – 1 metai.
7.2.2. Asfaltbetonio dangos remontas naudojant frezą.
Remontui naudojamas asfaltbetonio mišinys AC 11-VS (arba lygiavertis). 
Danga frezuojama taip, kad remontuojamos dangos siūlės būtų lygiagrečios arba statmenos gatvės ašiai. Frezuojama 5 cm gyliu. Į įkainį turi būti įskaičiuotas išfrezuoto asfalto pakrovimas,  išvežimas, duobės briaunos apdirbimas pagal Techninės specifikacijos 3 priedą. Išvežamas frezuotas asfaltbetonio laužas laikomas grįžtamosiomis medžiagomis ir yra tiekėjo nuosavybė. Siekiant išvengti transporto spūsčių gatvėse ir negadinti transporto priemonių, išfrezuotos vietos turi būti užasfaltuojamas ne vėliau kaip per 2 (dvi) darbo dienas. Esant poreikiui, abipusiu tiekėjo ir perkančiosios organizacijos sutarimu, asfaltavimo terminas gali būti prailgintas. Tiekėjas išfrezuotas vietas turi sutvarkyti iki technologinės pertraukos pradžios. 
Išfrezuoto ploto dugnas ir vertikalios briaunos išpučiamos suspaustu oru ir gruntuojamos bitumine emulsija arba bitumu. Tankinama plentvoliais. Sutankinto ploto sujungimo siūlės iš viršaus sutepamos bitumu ne vėliau kaip per 14 (keturiolika) dienų nuo asfaltbetonio įrengimo dienos. Asfalto dangų išdaužų (duobių) frezavimo vietų dugno ir briaunų padengimo bituminėmis medžiagomis reikalavimai pateikti Techninės specifikacijos 3 priede.
Iki balandžio 1 d. tiekėjas su perkančiąja organizacija privalo suderinti einamųjų metų frezavimo darbų grafiką. 
Asfaltbetonio dangos remonto naudojant frezą darbai pradedami priklausomai nuo vidutinės paros temperatūros (turi būti ne žemesnė kaip +5º C) ir kitų oro sąlygų.
Atliktų darbų garantija – 2 metai.
7.2.3. Asfaltbetonio dangos remontas mechanizuotai.
Remontui naudojami asfaltbetonio mišiniai AC 11-VN, AC 8, 11, 16-VS, AC 16-PS, AC 22-PS, AC 16-AS, AC 16, 22 AS su PMB,  AC 16-AN, AC 16-PD, SMA 8, 11-S (su polimerais), AC8,11-VN (raudonos spalvos) (arba lygiaverčiai). Remontui naudojamas bitumas: 
· DK2 ir aukštesnės dangos konstrukcijos klasės atvejais asfalto viršutiniams , kuomet sluoksnio storis iki 3 cm naudoti PMB 45/80-55;
•      DK2 ir aukštesnės dangos konstrukcijos klasės atvejais asfalto viršutiniams SMA, kuomet sluoksnio storis nuo >3 iki 4 cm naudoti PMB 25/55-60;
•      DK32 ir aukštesnės dangos konstrukcijos klasės atvejais AC16AS ir AC22AS PMB 10/40-65;
•      nuo DK 2 iki DK10 dangos konstrukcijos klasės atvejais AC16AS ir AC22AS PMB 25/55-60.
Asfaltbetonio dangoje esanti duobių grupė ar sena (gali būti nufrezuota) asfaltbetonio danga švariai nuvaloma ir gruntuojama bituminėmis emulsijomis. Sujungimo vietose su sena danga išfrezuojama ne siauresnė kaip 1 m pločio juosta. Asfaltbetonis klojamas klotuvais, tankinamas plentvoliais ir pneumovolais.
Keičiant įrengiamos dangos sluoksnio storį kiekvienam 1 cm pasikeitimui pridedamas (atimamas) sluoksnio keitimo įkainis.
Į asfaltbetonio dangos remonto įkainį turi būti įskaičiuotas mechanizuotas senos dangos valymas, senos dangos gruntavimas, asfaltbetonio klojimas, šiukšlių išvežimas, siūlių bitumu sutepimas.
Išlyginamajam asfaltbetonio dangos sluoksniui įrengti naudojamas asfaltbetonio mišinys AC 11-AN (arba lygiavertis). Po išlyginamojo sluoksnio įrengimo, sekančio sluoksni įrengimas galimas tik gavus Užsakovo arba jo atstovo leidimą. 
Prieš darbų pradžią asfaltbetonio mišinio projektai derinami su perkančiąja organizacija.
Asfaltavimo metu tiekėjas privalo atlikti asfaltbetonio masės savikontrolės bandymus, kurie kartu su asfaltbetonio pasu pateikiami perkančiajai organizacijai.
Atliktų darbų garantija: 
· asfalto pagrindo ir asfalto apatinio sluoksnio įrengimas yra laikomas paslėptais statybos darbais, kuriems pagal Lietuvos Respublikos civilinio kodekso 6.698 straipsnį galioja 10 metų garantinis terminas;
· asfalto viršutinio ir asfalto pagrindo-dangos sluoksnių įrengimui yra taikomas 5 metų garantinis terminas. 
Asfaltbetonio dangos paviršiaus remontas apdorojant paviršių „Secmair“ (arba lygiavertis) ar kitais analogiškais įrenginiais.
Mineralinių medžiagų ir bitumo charakteristikos turi atitikti techninių reikalavimų aprašų TRA SBR 19 ir TRA BITUMAS 23 reikalavimus. 
Darbams naudojama neapdorota 5/8 frakcijos S rūšies granitinė skaldelė. Po atliktų darbų perteklinė skaldelė turi būti pašalinama.
Įvertinus dangos paviršiaus nelygumus, esant būtinybei dėl dangos paviršiaus profiliavimo galimas asfaltbetonio sluoksnio paklojimas, šiuos darbus derinti su perkančiąja organizacija.
Darbo vietoje tiekėjas privalo įrengti ir prižiūrėti laikinas eismo reguliavimo priemones pagal galiojančius normatyvinius dokumentus.
Atliktų dangos paviršiaus apdorojimo darbų garantija -2 metai.
Atliekant dangos remontą „Secmair“ (arba lygiavertis) ar kitu analogišku įrenginiu, pateikiama 1 m2 darbų kaina. 
Asfaltbetonio dangos remontas „Secmair“ (arba lygiavertis) ar kitais analogiškais įrenginiais  turi būti atliktas iki einamųjų metų rugpjūčio 15 d.
Bituminė juosta plyšiams sandarinti turi atitikti Fug-StB01 (arba lygiavertis) standartą. Panaudojimo sritys: 1) Sandarintų siūlių įrengimas „karštas prie šalto“ klojant asfaltbetonio dangas; 2) Sandarintų prijungčių įrengimas tarp klojamo viršutinio  asfaltbetonio dangos sluoksnio ir kelio bordiūrų (ar kitų kelio elementų).
7.2.4. Saugiam eismui pavojingų (avarinių) duobių taisymas.
Duobės, kurių gylis yra didesnis kaip 50 mm, priskiriamos prie gilių, saugiam eismui pavojingų (avarinių) duobių. Saugiam eismui pavojingos (avarinės) duobės turi būti nedelsiant aptveriamos ar pažymimos gairelėmis ir užtaisomos per 48 valandas. Avarinių situacijų lokalizavimui ir padarinių šalinimui darbų užsakymas (Sutarties 3 priedas) neprivalomas, duobės taisomos ištisus metus.
Saugiam eismui pavojingos (avarinės) duobės užtaisomos karštu asfaltbetoniu. 
Šaltuoju metų laiku, kai karštas asfaltbetonis negaminamas, duobės užtaisomos šaltu asfaltbetoniu.
7.2.5. Asfaltbetonio dangos frezavimas, nufrezuojant susidariusias bangas. 
Asfaltbetonio dangos bangos nufrezuojamos paprasta freza iki 5 cm, esant aukštesnėms bangoms danga papildomai šlifuojama. Į įkainį turi būti įskaičiuotas išfrezuoto asfalto pakrovimas ir išvežimas. Šlifavimo darbų poreikis, ir konkreti vieta derinama su perkančiąja organizacija.

8. Atraminių sienučių, grindinio ir trinkelių dangos remontas ir įrengimas.
Remontuojant betonines atramines sienutes išdaužomas pažeistas betonas ir pribetonuojamas trūkstamas betono (stiprio klasė C30/37) kiekis. Esant poreikiui įrengiami gelžbetoniniai poliai, sienutės armatūra, betonavimui naudojami klojiniai. Baigus darbus išvežamos statybinės šiukšlės. 
Remontuojant akmenines atramines sienutes, pažeistos vietos iškertamos, parenkami akmenys, jie nuvalomi, paruošiamas remontuojamas paviršius, mūrijama atstatant suirusias vietas, riebėjant siūles. Į įkainį turi būti įskaičiuotas šiukšlių išvežimas.
Galimi atraminių sienučių remonto variantai:
1) atraminės sienutės iš lauko akmenų atskirų vietų remontas, kai mūrijama cementiniu skiediniu, rievėjant siūles, įskaitant lauko akmenų kainą (pateikiama 1 m3 darbų kaina);
2) atraminės sienutės iš lauko akmenų atskirų vietų remontas, kai mūrijama cementiniu skiediniu, rievėjant siūles, be lauko akmenų kainos (pateikiama 1 m3 darbų kaina);
3) atraminės sienutės paviršių, aptaisytų granito plokštėmis, remontas, panaudojant esamas plokštes (pateikiama 1 m2 darbų kaina);
4) atraminės sienutės paviršių, aptaisytų granito plokštėmis, remontas, keičiant plokštes (pateikiama 1 m2 darbų kaina);
5) betoninių atraminių sienučių remontas (pateikiama 1 m3 darbų kaina). 

Į trinkelių dangos remonto įkainį turi būti įskaičiuotas senos trinkelių dangos ir esamų pagrindų ardymas, statybinio laužo ir šiukšlių išvežimas su sąvartos mokesčiu, kelio lovio įrengimas, lovio dugno planiravimas, grunto išvežimas, 10 cm šalčiui atsparaus sluoksnio, 15 cm skaldos (dolomitinės) pagrindo ir 3 cm akmens atsijų posluoksnio įrengimas (pagal MN TRINKELĖS 14 38 punktą), sutankinimas, naujų trinkelių (8 cm storio) dangos atstatymas, siūlių užpildymas akmens atsijomis.
Remontuojant trinkelių dangą (suderinus su perkančiąja organizacija) galimas esamų pagrindų sustiprinimas papildomu skaldos (dolomitinės) ir/ar smėlio posluoksniu.
Į trinkelių dangos įrengimo įkainį turi būti įskaičiuotas kelio lovio įrengimas, lovio dugno planiravimas, grunto išvežimas, 19 cm šalčiui atsparaus sluoksnio, 15 cm skaldos (dolomitinės) pagrindo ir iki 3 cm akmens atsijų posluoksnio įrengimas ir sutankinimas, trinkelių (8 cm storio) dangos įrengimas, siūlių užpildymas akmens atsijomis. 
Ažūrinių trinkelių dangos remonto įkainį sudaro senos plastikinės (korinės) dangos ir esamų pagrindų ardymas, kelio lovio įrengimas, lovio dugno planiravimas, 10 cm šalčiui atsparaus sluoksnio, 15 cm skaldos pagrindo ir 3 cm akmens atsijų posluoksnio įrengimas, ažūrinių trinkelių dangos (8 cm) įrengimas, tarpų užpildymas augaliniu gruntu, grunto ir statybinių šiukšlių išvežimas bei kiti su šiuo darbu susiję resursai. Ažūrinės trinkelės gaminys turi būti pritaikytas automobilių eismui. 
Ažūrinių trinkelių dangos įrengimo įkainį sudaro kelio lovio įrengimas, planiravimas, grunto išvežimas, 19 cm šalčiui atsparaus sluoksnio, 15 cm skaldos pagrindo įrengimas, 3 cm akmens atsijų sluoksnio įrengimas ir sutankinimas, ažūrinių trinkelių dangos (8 cm) įrengimas, tarpų užpildymas augaliniu gruntu bei kiti su šiuo darbu susiję resursai. Ažūrinės trinkelės gaminys turi būti pritaikytas automobilių eismui. 
Pateikiamas betoninių ažūrinių trinkelių dangos remonto, įrengimo 1 m2 įkainis. 
[bookmark: _Toc161813728][bookmark: _Toc161813677]Remontuojant grindinio dangą remontuojamas grindinio plotas išardomas, pripilamas ir sutankinamas atitinkamas smėlio, smėlio-cemento ar akmens atsijų sluoksnis ir klojamas grindinys (išardyti lauko rieduliai, tašytas akmuo, klinkeris). Tarpai užtaisomi cementu arba smėliu. Konkretus remontas, darbų kiekis, ir konkreti vieta derinama su  perkančiąja organizacija.
Naujos trinkelės įskaičiuojamos į trinkelių dangos įrengimo įkainį. 
Naujos trinkelių dangos įrengimo darbų garantija – 5 metai.

9. Šaligatvių, laiptų remontas ir įrengimas. 
9.1. Darbų atlikimo laikotarpiu (36 mėn.), ne vėliau kaip iki kiekvienų einamųjų metų kovo 1 dienos perkančioji organizacija pateikia tiekėjui metinį darbų planą (šaligatvių, laiptų sąrašą) su preliminariais objektų įrengimo kiekiais, suskirstant objektus į atskirus darbų (šaligatvių, laiptų įrengimo bei remonto) paketus pagal skirtingus perkančiosios organizacijos nurodytus objektų darbų paketų įgyvendinimo terminus.
Pastaba (išimtis) pirmaisiais sutarties vykdymo metais (2025 metais): šis reikalavimas tiekėjui taikomas iškarto įsigaliojus pirkimo sutarčiai, t. y. ne vėliau kaip per 5 (penkias) darbo dienas, perkančioji organizacija pateikia tiekėjui metinį darbų planą (šaligatvių, laiptų įrengimo bei remonto) su preliminariais objektų įrengimo kiekiais, suskirstant objektus į atskirus darbų (šaligatvių laiptų įrengimo bei remonto) paketus pagal skirtingus perkančiosios organizacijos nurodytus objektų darbų paketų įgyvendinimo terminus.
9.2. Tiekėjas, gavęs iš perkančiosios organizacijos metinį darbų planą (šaligatvių, laiptų sąrašą), per 20 (dvidešimt) darbo dienų pateikia perkančiajai organizacijai metinį darbų atlikimo grafiką. Pateiktame metiniame darbų atlikimo grafike tiekėjas turi nurodyti kiekvieno objekto darbų (šaligatvių, laiptų įrengimo bei remonto) įgyvendinimo terminus savaitėmis iki perkančiosios organizacijos metiniame darbų plane nurodytų objektų darbų paketų, į kuriuos patenka šie objektų darbai, įgyvendinimo terminų.
Pastaba (išimtis) pirmaisiais sutarties vykdymo metais (2025 metais): šis reikalavimas tiekėjui taikomas iškarto įsigaliojus pirkimo sutarčiai, t. y. ne vėliau kaip per 5 (penkias) darbo dienas, perkančioji organizacija pateikia tiekėjui metinį darbų planą (šaligatvių, laiptų sąrašą) su preliminariais objektų įrengimo kiekiais, suskirstant objektus į atskirus darbų (šaligatvių, laiptų įrengimo bei remonto) paketus pagal skirtingus perkančiosios organizacijos nurodytus objektų darbų paketų įgyvendinimo terminus.
9.3. Perkančioji organizacija, gavusi tiekėjo metinį darbų atlikimo grafiką, teikia tiekėjui konkrečius užsakymus (Sutarties 3 priedas) kiekvienam objekto darbų (šaligatvių, laiptų įrengimo bei remonto) paketui, patvirtindama tiekėjo grafike pateiktus objektų darbų atlikimo terminus. Tiekėjui neatlikus darbų pagal perkančiosios organizacijos patvirtintus darbų atlikimo terminus, tiekėjui bus skaičiuojamos atitinkamos baudos, kurios nurodytos specialiosiose sutarties sąlygose (V skyriuje).
Pastaba (išimtis) pirmaisiais sutarties vykdymo metais (2025 metais): šis reikalavimas tiekėjui taikomas iškarto įsigaliojus pirkimo sutarčiai. Perkančioji organizacija, gavusi tiekėjo metinį darbų atlikimo grafiką, teikia tiekėjui konkrečius užsakymus (Sutarties 3 priedas) kiekvienam objekto darbų (šaligatvių, laiptų įrengimo bei remonto) paketui, patvirtindama tiekėjo grafike pateiktus objektų darbų atlikimo terminus. Tiekėjui neatlikus darbų pagal perkančiosios organizacijos patvirtintus darbų atlikimo terminus, tiekėjui bus skaičiuojamos atitinkamos baudos, kurios nurodytos specialiosiose sutarties sąlygose (V skyriuje).
9.4. Darbų atlikimo laikotarpiu (36 mėn.), perkančioji organizacija gali pateikti tiekėjui ir papildomų užsakymų nesuplanuotiems/skubiems darbams atlikti, t. y. ne daugiau kaip 20 proc. papildomų darbų nuo visų užsakytų metinių darbų, pateiktų iki einamųjų metų kovo 1 d. Užsakomi papildomi darbai negali įtakoti pateikto ir suderinto darbų atlikimo grafiko. Tiekėjas, teikdamas pasiūlymą turi įsivertinti visus savo turimus pajėgumus, t. y. sutarties vykdymui reikalingus mechanizmus ir žmogiškuosius išteklius. Atsiradus poreikiui ir perkančiajai organizacijai pateikus užsakymą (Sutarties 3 priedas) papildomiems darbams, tiekėjas turi būti pajėgus atlikti darbus.
9.5. Darbų atlikimo laikotarpiu (36 mėn.), t. y. kiekvienų metų šaltojo sezono metu (nuo einamųjų metų gruodžio 15 d. ir iki kitų metų kovo 15 d.), papildomiems darbams bus taikoma darbų technologinė pertrauka. Tiekėjui nespėjus atlikti papildomų darbų iki einamųjų metų gruodžio 15 dienos (dėl nepalankių oro sąlygų), jam nebus taikoma baudų sistema ir nebus skaičiuojamos baudos už darbų neatlikimą pagal perkančiosios organizacijos užsakymuose (Sutarties 3 priedas) nurodytus darbų atlikimo terminus. Pasibaigus darbų technologinei pertraukai, baudų sistemos taikymas bus atnaujinamas tik atsiradus palankioms oro sąlygoms (vidutinei paros temperatūrai pasiekus +10 ℃), kada jau bus galima tęsti ir užbaigti iki technologinės pertraukos pradėtus ir sustabdytus darbus. 
9.6. Šaligatvio plytelių dangos remonto įkainį sudaro plytelių dangos ir pagrindų ardymas, pakrovimas ir išvežimas, kelio lovio įrengimas, planiravimas, grunto, statybinio laužo (plytelių, bortų su betono pamatu ir kt.) išvežimas su sąvartos mokesčiu, 10 cm šalčiui atsparaus sluoksnio, 15 cm skaldos posluoksnio, iki 3 cm skaldos atsijų posluoksnio įrengimas ir sutankinimas. Naujos plytelių (8 cm storio) dangos  įrengimas, siūlių užpildymas akmens atsijomis arba specialiu siūlių užpildu (ne smėliu). Šaligatvio plytelių dangos remontas (ar bus naudojamos senos ar naujos plytelės) priklausys nuo perkančiosios organizacijos pateikto užsakymo (Sutarties 3 priedo) tiekėjui. 
Šaligatvio dangos įrengimo įkainį sudaro kelio lovio įrengimas, planiravimas, grunto išvežimas, 19 cm smėlio posluoksnio, 15 cm skaldos posluoksnio, iki 3 cm skaldos atsijų posluoksnio ir naujos plytelių (8 cm storio) dangos įrengimas, siūlių užpildymas akmens atsijomis arba specialiu siūlių užpildu (ne smėliu). Naujų plytelių įrengimas įskaičiuojamos į šaligatvio plytelių dangos įrengimo įkainį. 
Šaligatvio dangos iš granitinių plytelių ar trinkelių įrengimo įkainį sudaro senos betoninių plytelių dangos ir pagrindų ardymas, pakrovimas ir išvežimas, kelio lovio įrengimas, planiravimas, grunto, statybinio laužo išvežimas su sąvartos mokesčiu, 10 cm šalčiui atsparaus sluoksnio, 15 cm skaldos posluoksnio, 3 cm skaldos atsijų posluoksnio. 
Remontuojant, įrengiant šaligatvių dangą (suderinus su perkančiąja organizacija) galimas posluoksnių storio keitimas bei papildomų dangų įrengimas, pritaikant ją regos negalią turintiems asmenims iš specializuotų grindinio trinkelių (200x100x80). 
Šaligatvių įrengimo, remonto metu tiekėjas turi užtikrinti saugų ir sklandų pėsčiųjų eismą statybvietės apėjimui. 
Pateikiamas šaligatvių dangos remonto ir įrengimo 1 m2 įkainis.
Naujos, rekonstruotos, kapitaliai suremontuotos šaligatvio dangos darbų garantija – 5 metai. 

10. Vejos įrengimas, kelio ir vejos bordiūrų remontas ir įrengimas.
Veja įrengiama 10 cm storio sluoksniu paskleisto augalinio grunto (matuojant suvoluotą gruntą). Paskleistas gruntas išlyginamas, nurenkamos šiukšlės ir akmenys, pasėjama žolė, voluojama rankiniu būdu. Tiekėjas po atliktų darbų užtikrina vejos atstatymą savo lėšomis (laikinos statybvietės, medžiagų sandėliavimo vietų, išvažinėtų vejos plotų).
Remontuojant kelio ar vejos bordiūrus (suderinus su perkančiąją organizacija ar bus keičiami kelio bortai į granitinius bortu) išardomi seni kelio ar vejos bordiūrai, pašalinami ir išvežami seno pamato (betono laužas) likučiai, ant 20 cm storio pamato su atspara įrengiami nauji arba seni kelio bordiūrai, ant 10 cm storio betono pagrindo įrengiami nauji arba seni vejos bordiūrai. Bordiūrų atsparos, esančios negrindžiamoje zonoje, plotis turi būti mažiausiai 15 cm. Bordiūrų atsparas, kurias dažnai veikia didelės mechaninės apkrovos (pvz., žiedinių sankryžų mažų spindulių įvažose ir išvažose), gali prireikti įrengti didesnio pločio ir didesnio gniuždomojo stiprio klasės. Jeigu remontuojami kelio ar vejos bortai yra keičiami naujais, į įkainį turi būti įskaičiuotas kelio lovio įrengimas, senų kelio botų ar vejos bortų demontavimas, pakrovimas ir išvežimas, seno betono pamato iškasimas, pakrovimas ir išvežimas bei kiti su šiuo darbu susiję resursai. Įrengiant kelio ir vejos bortus turi būti įskaičiuota kelio lovio įrengimas, betono pagrindo įrengimas bei bortų pastatymas. Naudojamo betono markė – C 12/15 (arba lygiavertis) ir stipresnis.
Granitinių bordiūrų matmenys pateikti techninės specifikacijos 1 priede.
Naujų kelio ar vejos bordiūrų įrengimo darbų garantija – 5 metai. 

11. Šulinių, šulinėlių remontas ir įrengimas.
Prasėdę ar įgriuvę šulinių arba šulinėlių liukai pakeliami iki gatvės dangos lygio priklausomai nuo jų tipo: g/b žiedais – paprastieji liukai, arba asfaltbetoniu – plaukiojančio tipo liukai. Susidėvėję arba sulūžę liukai keičiami naujais plaukiojančio tipo liukais. Jeigu yra atliekami šulinio liuko pakėlimo darbai, liukų pakėlimo asfaltavimo metu įkainis negali būti taikomas, kai įrengiamas/remontuojamas vienas asfalto sluoksnis. Kai įrengiami/remontuojami du asfalto sluoksniai (apatinis + viršutinis), tada liukas keičiamas su pakeitimu ir pakėlimu ir asfaltavimo metu taikomas įkainis. Kai klojamas tik viršutinis sluoksnis, tada liuko pakėlimo įkainis asfaltavimo metu netaikomas.
Klojant ištisinę asfaltbetonio dangą, plaukiojančio tipo šulinių liukai turi būti pakelti iki dangos viršaus. Pakeliant plaukiojančio tipo liuką, pirmiausia išfrezuojama pakankamo ploto (ne mažiau kaip 20 cm nuo liuko briaunos) asfaltbetonio danga aplink liuką, išfrezuoto ploto dugnas ir vertikalios briaunos išpučiamos suspaustu oru, o po to gruntuojamos bitumine emulsija arba bitumu. Asfaltbetonis tankinamas vibroplokšte. Sutankinto ploto sujungimo siūlės sutepamos iš viršaus bitumu. Deformuota, suirusi šulinio angos viršutinė dalis pakeičiama gelžbetoniniais žiedais. Inžinerinių tinklų liukų korpuso įrengimo/remonto gairės pateiktos Techninės specifikacijos 2 priede.
Į plaukiojančio tipo liuko pakėlimo asfaltavimo metu įkainį turi būti įskaičiuota šulinių liukų reguliavimas frezavimo ir asfaltavimo metu, neatsižvelgiant į asfaltuojamos dangos sluoksnių skaičių.
Naujai įrengiamų lietaus šulinių diametras 0,7 m, įlipimo angos vidinis diametras 0,686 m. Šulinių liukų apkrovos klasė D400, lietaus surinkimo grotelių apkrovos klasė C250. Naujo lietaus šulinio įrengimo gylis numatomas 2 m.
Beslėgiai polivinilchloridiniai monolitinės vienasluoksnės sienelės lauko kanalizacijos vamzdžiai (PVC-U) naudojami savitakiniams buitinių nuotekų tinklams įrengti.
Visi PVC vamzdžiai turi būti pagaminti gamintojo, užtikrinančio kokybės kontrolę pagal LST EN ISO 9001 (arba lygiavertis) reikalavimus ir turinčio šį sertifikatą. Savitakinėms nuotekų sistemoms skirti neplastifikuoto polivinilchlorido monolitinės vienasluoksnės sienelės PVC vamzdžiai ir fasoninės dalys turi atitikti LST EN 1401:2009 „Beslėgio požeminio drenažo ir nuotakyno plastikinių vamzdynų sistemos. Neplastifikuotas polivinilchloridas (PVC-U). 1 dalis. Vamzdžių, jungiamųjų detalių ir sistemos techniniai reikalavimai“ (arba lygiavertis) standarto reikalavimus. 
Prieš pradedant darbus, tiekėjas PVC vamzdžiams iš gamintojo turi pateikti sertifikatus, išduotus Statybos produkcijos sertifikavimo centro (SPSC). Taip pat privaloma pateikti Nordic Poly Mark arba lygiavertę licenciją, patvirtintą Insta-Cert sertifikavimo organo, pagal reikalavimus, įvardintus INSTA SBC 1401 dokumentacijoje.
PVC lauko kanalizacijos vamzdžių techniniai duomenys: žaliavos tankis – 1410 kg /m³, elastingumo modulis – 3000 Mpa, šiluminė talpa – 1,0 J/(g C).
Vamzdžiai turi būti atsparūs agresyvioms medžiagoms, esančioms nuotekose. Naudojami SN8 klasės PVC-U vamzdžiai. Vamzdžiai moviniai, komplektuojami su guminiais sandarinimo žiedais. Vamzdžių movose yra fiksuotos guminės žiedinės tarpinės, pagamintos pagal LST EN 681-1 (arba lygiavertis) standarto reikalavimus, užtikrina patikimą vamzdžių jungties sandarumą.
Į šulinių ir vamzdyno įrengimo įkainį turi būti įskaičiuoti žemės darbai su grunto išvežimu ir sąvartos mokesčiu bei su šiuo darbu susiję resursai. 
Drenažo įrengimas iš 113/126 mm gofruotų PVC vamzdžių iki 2.0 m gylio (su geotekstilės filtru, filtacinė medžiaga (170 g/m2), pagrindas po drenažu iš skaldelės 5/8, drenažo prizmė iš skaldelės 11/16, drenuojančio sluoksnio nevertinti). 
Naujų šulinių ir šulinėlių įrengimo darbų garantija – 10 metų. 

12. Žemės darbai ir kelio dangos pagrindo įrengimas. 
Kelio lovio įrengimas atliekamas iškasant ir išvežant gruntą ir/ar kitas mineralines medžiagas (smėlis, skalda ir pan.), suplaniruojant lovio dugną ir jį sutankinant. Įkainis taikomas dangų pagrindų įrengimo vietoje (pvz. smėlio ir skaldos pagrindų įrengimo vietoje). Pagrindų sluoksnių storiai derinami su perkančiąja organizacija.
Smėlio sluoksniui įrengti pateikiamas 1 m3  tokio sluoksnio įrengimo darbų įkainis. 
Skaldos pagrindui įrengti pateikiamas 1 m2 įrengto 15 cm storio skaldos (dolomitinės) pagrindo įrengimo darbų įkainis.
Keičiant įrengiamo skaldos pagrindo sluoksnio storį kiekvienam 1 cm  pasikeitimui pridedamas (atimamas) sluoksnio keitimo įkainis. 
Į išplovos likvidavimo įkainį įeina augalinio sluoksnio įrengimas, paskleidimas, planiravimas.
Geotinklas Secugrid 60/60 (arba lygiavertis) naudojamas sankasų tvirtinimui. Prieš klojant geotinklą išlyginamas žemės paviršius. Geotinklas turi būti klojamas tolygiai ant paruošto pagrindo. Atsiradus raukšlių ar klosčių, jos nedelsiant pašalinamos užtikrinant, kad jos daugiau neatsirastų. Geotinklas gali būti klojamas su nuolydžiais ar išlankstymais, reikalingais kliūtims apeiti. Turi persidengti mažiausiai 300 mm skersine ir išilgine kryptimi. Važiuoti ant geotinklo statybine ar kita technika, kai yra silpni pagrindai, griežtai draudžiama. Norint važiuoti reikia ant geotinklo užpilti mažiausiai 200 mm grunto (smėlio-žvyro mišinio, ar skaldos) ir sutankinti ne mažiau kaip 95 % pagal Proktor‘ą. Jeigu projekte nėra nurodytas gruntų sutankinimo lygis, tokiu atveju gruntas turi būti sutankintas pagal minimalias standartuose nurodytas reikšmes, galiojančias Lietuvoje. Geotinklo maksimalus stipris tempiant išilgine ir skersine kryptimi turi būti ≥60, medžiagiškumas - PP.
Geotekstilė Tippex BS 13 (arba lygiavertė) geosintetika žemės darbams gatvėse naudojama vadovaujantis metodiniais nurodymais MN GEOSINT ŽD 13. Gaminio iš juostelių arba sujungtų siūlų tvirtumo klasė turi būti ne žemesnė kaip 2, stipris tempiant ≥30kN/m, plotinis tankis ≥160g/m2.

13. Statybinio (betono) laužo išvežimas. 
Pateikiamas 1 tonos betono laužo išvežimo įkainis, į kurį įskaičiuojami su šiuo darbu susiję resursai (ardymas, pakrovimas, išvežimas, sąvartos mokestis ir kt.). 

14. Žvyrkelių, gruntkelių ir kelkraščių lyginimas ir remontas.
Į žvyrkelių ir gruntkelių lyginimo pridedant nesurištųjų mineralinių medžiagų mišinių, įkainį turi būti įskaičiuotas pirminis dangos išlyginimas greideriu bei dangos profiliavimas. 

15.Kelio dangos pagrindo įrengimas.
Smėlio posluoksnio ir skaldos (dolomitinės) pagrindo įrengimo įkainiai taikomi įrengiant gatvių dangos pagrindus.

[bookmark: _Toc161813735][bookmark: _Toc161813684]16. Kiti darbai.
16.1. Turėklų įrengimas su statramsčiais iš metalinių vamzdžių.
Į turėklų įrengimo įkainį turi būti įskaičiuotas duobių paruošimas grunte, statramsčių betonavimas (statramsčiai ir turėklai turi būti dažomi du kartus vienoda juoda spalva – matine RAL 9004 MATT), metalinių necinkuotų 50 mm skersmens apvalių vamzdžių suvirinimas. Statramsčiai įrengiami 2,5 m atstumu. Metalo korozija garantiniu laikotarpiu traktuojama kaip pažaida, korozijos paveiktos vietos turi būti taisomos. 
Turėklų įrengimo darbų garantija – 5 metai.
16.2. Laiptų pakopų remontas.
Laiptų pakopų remontas vykdomas demontuojant esamas pakopas, naujos laiptų pakopos (stačiakampės formos 40 cm pločio ir 12 cm storio) įrengiamos ant paruošto 15 cm storio betono pagrindo. Į įkainį turi būti įskaičiuotas seno betono pagrindo ir senų pakopų demontavimas, pakrovimas ir išvežimas su sąvartos mokesčiu, betono 15 cm pagrindo įrengimas ant sutankinto smėlio posluoksnio, suformavus sankasą ir naujos pakopos įrengimas. Įkainyje turės būti naudojamas aplinkos poveikio klasės XC2 betonas (arba lygiavertis), mažiausia stiprio klasė C16/20 (arba lygiavertis).
Laiptų pakopų remonto darbų garantija – 5 metai.
16.3. Laiptų pakopų įrengimas ant betono pagrindo.
Naujos laiptų pakopos įrengiamos ant paruošto 15 cm storio betono pagrindo. Naudojamos gamykloje pagamintos pakopos su padidinta apsauga druskos poveikiui. Laiptų pakopos turi būti stačiakampės formos 40 cm pločio ir 12 cm storio. Įkainyje turės būti naudojamas aplinkos poveikio klasės XC2 betonas (arba lygiavertis), mažiausia stiprio klasė C16/20 (arba lygiavertis).
Naujų laiptų pakopų įrengimo darbų garantija – 5 metai.
16.4. Geltonos juostos dažymas ant laiptų pakopų.
Geltonos spalvos 50 mm pločio juosta dažoma epoksidiniais dažais ant pirmos ir paskutinės laiptų pakopos, 50 mm nuo laiptų pakopos krašto, jeigu įrengiamų ar remontuojamų laiptų viso yra 3 pakopos, juosta dažoma ant visų pakopų. Nudažytai juostai taikoma 3 metų garantija.
16.5. Šaligatvių iš betono plytelių ir betoninių trinkelių dangos ardymas.
Į šaligatvių iš betono plytelių ir betoninių trinkelių ardymo įkainį turi būti įskaičiuotas statybinio (betono) laužo išvežimas su sąvartos mokesčiu.
16.6. Latakų įrengimas.
Latakai įrengiami ant paruošto betono pagrindo. Naudojamas latakų tipas LE 2-10 (300x200x100, galima išmatavimų paklaida iki 5 mm), Monoblock PD100 V (vientisas gaminys be įdėtinių elementų, apkrovos klasė D400) arba lygiavertis. 
16.7. Takų iš dolomitinės skaldos ir akmens atsijų įrengimas.
Į takų įrengimo įkainį turi būti įskaičiuotas lovio įrengimas, dugno planiravimas ir tankinimas, 10 cm dolomitinės skaldos pagrindo ir 3 cm granito atsijų sluoksnio (frakcija 2 – 5 mm) įrengimas ir jų tankinimas vibroplokšte.
16.8. Takų iš frezuoto asfaltbetonio granulių įrengimas.
Į takų įrengimo įkainį turi būti įskaičiuotas lovio įrengimas, dugno planiravimas ir tankinimas bei 10 cm dolomitinės skaldos pagrindo ir 5 cm frezuoto asfalto granulių sluoksnio įrengimas ir jų tankinimas vibroplokšte.
Naujų takų įrengimo darbų garantija – 5 metai.

[bookmark: _Toc161813737][bookmark: _Toc161813686]17. Mechanizmų ir kelio darbininkų darbo valandos.
Mechanizmų ir kelio darbininkų darbo įkainiai taikomi atliekant pagalbinius darbus. Taikomas 10 tonų asfaltinio plentvolio darbas. 

18. Dokumentacijos parengimas.
18.1. Paprastojo remonto aprašo parengimas.
Paprastojo remonto aprašas rengiamas gatvių ir kiemų dangų paprastajam remontui.
18.2. Kapitalinio remonto aprašo parengimas.
Kapitalinio remonto aprašas rengiamas gatvių ir kiemų dangų kapitaliniam remontui.
18.3. Kontrolinės geodezinės nuotraukos parengimas.
Kontrolinė geodezinė nuotrauka rengiama siekiant nustatyti tikslius atliktų susisiekimo komunikacijos remonto, rekonstravimo ar statybos darbų kontrolinius matavimus valstybinėje koordinačių sistemoje.
18.4. Žemės darbų kartogramos parengimas.
Žemės darbų kartograma rengiama siekiant objekte nustatyti atvežamo ir (ar) išvežamo grunto kiekį valstybinėje koordinačių sistemoje.

19. Papildomi įkainiai. 
Nenumatytiems darbams bus taikomi papildomų darbų įsigijimo momentu galiojančiose (aktualiose) rekomendacijose dėl statinių statybos skaičiuojamųjų kainų nustatymo, kurias skelbia viešoji įstaiga  Statybos sektoriaus vystymo agentūra
(https://ssva.lt/registrai/miniregs/regsman/rekomendacijos_list.php).
Tiekėjas turės teisę vykdyti papildomus darbus tik po to, kai perkančioji organizacija ir tiekėjas juos patvirtins raštiškai (asmuo, atsakingas už sutarties vykdymą, raštiškai patvirtina tiekėjui apie papildomų darbų įsigijimą).

Techninės specifikacijos 1 priedas

Principinė granitinių bortų įrengimo schema
[image: Paveikslėlis, kuriame yra ekrano kopija, linija, diagrama, tekstas

Automatiškai sugeneruotas aprašymas]
[image: Paveikslėlis, kuriame yra diagrama  Automatiškai sugeneruotas aprašymas]

[bookmark: _Hlk135809473]

Techninės specifikacijos 2 priedas


Inžinerinių tinklų liukų korpuso tipo parinkimas priklausomai nuo dangos konstrukcijos klasės ir darbų pobūdžio
	< DK2 
Viensluoksnė (pagrindo-dangos sluoksnis) arba dvisluoksnė (asfalto pagrindo ir asfalto dangos sluoksniai)
	≥ DK2 
Trisluoksnė (asfalto pagrindo, asfalto apatinis ir asfalto dangos sluoksniai)

	Inžinerinių tinklų liuko keitimas
	Klojama nauja danga
	Inžinerinių tinklų liuko keitimas

	Stacionarus arba plaukiojantis
	-

	
	
	Panaudojant MA asfalto mišinius

Inžinerinių tinklų liukų korpuso įrengimo specifikacijos
1. Plaukiojančio tipo inžinerinių tinklų liuko įrengimo klojant naują dangą (< DK 2) techninės specifikacijos;
2. Plaukiojančio tipo inžinerinių tinklų liuko įrengimo klojant naują dangą (≥ DK 2) techninės specifikacijos;
3. Plaukiojančio tipo inžinerinių tinklų liuko įrengimo eksploatuojamoje dangoje panaudojant karštojo asfalto mišinį techninės specifikacijos;
4. Plaukiojančio tipo inžinerinių tinklų liuko įrengimo eksploatuojamoje dangoje panaudojant karštojo asfalto mišinį techninės specifikacijos (rato riedėjimo trajektorijoje);
5. Stacionaraus tipo inžinerinių tinklų liuko įrengimo klojant naują dangą techninės specifikacijos;
6. Stacionaraus tipo inžinerinių tinklų liuko įrengimo eksploatuojamoje dangoje techninės specifikacijos.


 
1. Plaukiojančio tipo inžinerinių tinklų liuko įrengimo klojant naują dangą (< DK 2) techninės specifikacijos:
1. šulinio šachtos žiedai pakeliami iki reikiamos altitudės, t. y. 170-230 mm žemiau projektinio asfalto viršutinio dangos sluoksnio paviršiaus;
2. šulinio šachta uždengiama sustiprinta plienine plokšte, kurios skersmuo 10-15 cm didesnis nei šulinio žiedo išorinis skersmuo, o jos vieta koordinuojama;
3. klotuvu klojamas asfalto pagrindo sluoksnio mišinys, jį paklojus sustiprintos plieninės plokštės vietoje asfalto mišinys iškasamas, šulinio šachta atidengiama;
4. ant šulinio viršutinio žiedo briaunos uždedamas plieninis arba gelžbetoninis adaptacinis žiedas (cilindras, kurio skersmuo atitinka plaukiojančio liuko apatinio žiedo išorinį skersmenį), kurio aukštis priderinamas pagal klojamų asfalto sluoksnio storį, į adaptacinio žiedo vidų įstatomas montavimo rėmas (plieninis cilindras, kurio skersmuo atitinka plaukiojančio liuko apatinio žiedo skersmenį, su dangčiu bei iškėlimo rankenomis);
5. ertmės aplink montavimo rėmą (kartu ir aplink adaptacinį žiedą) ir paklotą asfalto pagrindo sluoksnį užpildomos asfalto pagrindo sluoksnio mišiniu ir sutankinama atitinkamo svorio vibraciniais mechanizmais;
6. užbaigus sutankinimą montavimo rėmas, paimant už rankenų bei tolygiai keliant statmenai dangos paviršiui, ištraukiamas. Jo vietoje įstatomas inžinerinių tinklų liuko korpusas su dangčiu;
7. tankinant asfalto pagrindo sluoksnį pirmasis pravažiavimas inžinerinių tinklų liuko vietoje atliekamas nenaudojant vibracijos, visus kitus kartus vibraciją galima naudoti. Atliekant tankinimą liuko korpusas įspaudžiamas tolygiai į asfalto pagrindo sluoksnį;
8. sutankinus asfalto pagrindo sluoksnį liuko korpusas, panaudojant kastuvą, nežymiai atkeliamas (ir vėl sugrąžinamas į pradinę padėtį) nuo sutankinto dangos sluoksnio, tokiu būdu sumažinamas liuko prikibimas prie asfalto pagrindo sluoksnio;
9. inžinerinių tinklų liuko korpusas ir dangtis nupurškiamas asfalto prilipimą mažinančia medžiaga;
10. klotuvu klojamas asfalto viršutinio sluoksnio mišinys, jį paklojus šulinio liuko vietoje asfalto mišinys iškasamas. Papildomai gali būti panaudota standžios medinės plokštės forma, kurioje išpjauta šulinio liuko skersmenį atitinkanti ertmė;
11. panaudojant specialius plieninius kablius šulinio liuko korpusas iškeliamas nedaugiau kaip 5 cm virš dangos paviršiaus, liuko korpusą laikant šiame lygyje ertmė tarp liuko korpuso apatinio žiedo ir asfalto dangos sluoksnio užpildoma asfalto viršutinio sluoksnio mišiniu. Liukas nuleidžiamas ant dangos;
12. tankinant asfalto viršutinį sluoksnį pirmasis pravažiavimas inžinerinių tinklų liuko vietoje atliekamas nenaudojant vibracijos, visus kitus kartus vibraciją galima naudoti. Atliekant tankinimą liuko korpusas įspaudžiamas tolygiai į asfalto viršutinį sluoksnį. 

2. Plaukiojančio tipo inžinerinių tinklų liuko įrengimo klojant naują dangą (≥ DK 2) techninės specifikacijos:
1. šulinio šachtos žiedai pakeliami iki reikiamos altitudės, t. y. 170-230 mm žemiau projektinio asfalto viršutinio dangos sluoksnio paviršiaus;
2. šulinio šachta uždengiama sustiprinta plienine plokšte, kurios skersmuo 10-15 cm didesnis nei šulinio žiedo išorinis skersmuo, o jos vieta koordinuojama;
3. klotuvu klojamas asfalto pagrindo sluoksnio mišinys, jį paklojus sustiprintos plieninės plokštės vietoje asfalto mišinys iškasamas, šulinio šachta atidengiama;
4. ant šulinio viršutinio žiedo briaunos uždedamas plieninis arba gelžbetoninis adaptacinis žiedas (cilindras, kurio skersmuo atitinka plaukiojančio liuko apatinio žiedo išorinį skersmenį), kurio aukštis priderinamas pagal klojamų asfalto sluoksnio storį, į adaptacinio žiedo vidų įstatomas montavimo rėmas (plieninis cilindras, kurio skersmuo atitinka plaukiojančio liuko apatinio žiedo skersmenį, su dangčiu bei iškėlimo rankenomis);
5. ertmės aplink montavimo rėmą (kartu ir aplink adaptacinį žiedą) ir paklotą asfalto pagrindo sluoksnį užpildomos asfalto pagrindo sluoksnio mišiniu ir sutankinama atitinkamo svorio vibraciniais mechanizmais;
6. užbaigus sutankinimą montavimo rėmas, paimant už rankenų bei tolygiai keliant statmenai dangos paviršiui, ištraukiamas. Jo vietoje įstatomas inžinerinių tinklų liuko korpusas su dangčiu;
7. tankinant asfalto pagrindo sluoksnį pirmasis pravažiavimas inžinerinių tinklų liuko vietoje atliekamas nenaudojant vibracijos, visus kitus kartus vibraciją galima naudoti. Atliekant tankinimą liuko korpusas įspaudžiamas tolygiai į asfalto pagrindo sluoksnį;
8. sutankinus asfalto pagrindo sluoksnį liuko korpusas iškeliamas;
9. šulinio šachta uždengiama sustiprinta plienine plokšte, kurios skersmuo 10-15 cm didesnis nei šulinio žiedo išorinis skersmuo, o jos vieta koordinuojama;
10. klotuvu klojamas asfalto apatinio sluoksnio mišinys, jį paklojus sustiprintos plieninės plokštės vietoje asfalto mišinys iškasamas, šulinio šachta atidengiama;
11. ant šulinio viršutinio žiedo briaunos uždėto plieninio arba gelžbetoninio adaptacinio žiedo uždedamas papildomas viršutinis adaptacinis žiedas (plieninis arba gelžbetoninis cilindras, kurio skersmuo atitinka apatinio adaptacinio žiedo skersmenį), kurio aukštis priderinamas pagal klojamų asfalto sluoksnio storį, į adaptacinio žiedo vidų įstatomas montavimo rėmas (plieninis cilindras, kurio skersmuo atitinka plaukiojančio liuko apatinio žiedo skersmenį, su dangčiu bei iškėlimo rankenomis);
12. ertmės aplink montavimo rėmą (kartu ir aplink viršutinį adaptacinį žiedą) ir paklotą asfalto apatinį sluoksnį užpildomos asfalto apatinio sluoksnio mišiniu ir sutankinama atitinkamo svorio vibraciniais mechanizmais;
13. užbaigus sutankinimą montavimo rėmas, paimant už rankenų bei tolygiai keliant statmenai dangos paviršiui, ištraukiamas. Jo vietoje įstatomas inžinerinių tinklų liuko korpusas su dangčiu;
14. tankinant asfalto apatinį sluoksnį pirmasis pravažiavimas inžinerinių tinklų liuko vietoje atliekamas nenaudojant vibracijos, visus kitus kartus vibraciją galima naudoti. Atliekant tankinimą liuko korpusas įspaudžiamas tolygiai į asfalto apatinį sluoksnį;
15. sutankinus asfalto apatinį sluoksnį liuko korpusas, panaudojant kastuvą, nežymiai atkeliamas (ir vėl sugrąžinamas į pradinę padėtį) nuo sutankinto dangos sluoksnio, tokiu būdu sumažinamas liuko prikibimas prie asfalto apatinio sluoksnio;
16. inžinerinių tinklų liuko korpusas ir dangtis nupurškiamas asfalto prilipimą mažinančia medžiaga;
17. klotuvu klojamas asfalto viršutinio sluoksnio mišinys, jį paklojus šulinio liuko vietoje asfalto mišinys iškasamas. Papildomai gali būti panaudota standžios medinės plokštės forma, kurioje išpjauta šulinio liuko skersmenį atitinkanti ertmė;
18. panaudojant specialius plieninius kablius šulinio liuko korpusas iškeliamas nedaugiau kaip 5 cm virš dangos paviršiaus, liuko korpusą laikant šiame lygyje ertmė tarp liuko korpuso apatinio žiedo ir asfalto dangos sluoksnio užpildoma asfalto viršutinio sluoksnio mišiniu. Liukas nuleidžiamas ant dangos;
19. tankinant asfalto viršutinį sluoksnį pirmasis pravažiavimas inžinerinių tinklų liuko vietoje atliekamas nenaudojant vibracijos, visus kitus kartus vibraciją galima naudoti. Atliekant tankinimą liuko korpusas įspaudžiamas tolygiai į asfalto viršutinį sluoksnį.

3. Plaukiojančio tipo inžinerinių tinklų liuko įrengimo eksploatuojamoje dangoje panaudojant karštojo asfalto mišinį techninės specifikacijos:
1. atidaromas šulinio liuko dangtis, tuomet panaudojant specialų šiek tiek mažesnio skersmens nei dangtis indą uždengiama inžinerinių tinklų šachta tam, kad aplink inžinerinių tinklų liuką ardomas asfaltas nesukristų į šachtą;
2. pažymimos ardomo asfalto, aplink inžinerinių tinklų liuką, ribos (standartiškai nemažiau kaip 20 cm nuo šulinio liuko korpuso išorinės briaunos);
3. išfrezuojamas arba išdaužomas asfaltas tarp inžinerinių tinklų liuko ir pažymėtos ribos, išmontuojamas inžinerinių tinklų liuko korpusas. Liuko korpusas gali būti išmontuojamas pasitelkiant specialius hidraulinius iškėlimo (ištraukimo) įrenginius;
4. asfaltas iki pažymėtos ardymo ribos turi būti pašalinamas užtikrinant statmeną paliekamų asfalto sluoksnių briauną;
5. esant poreikiui pakeičiami pažeisti šulinio šachtos žiedai ir arba pakeliami iki reikiamos altitudės;
6. ant šulinio viršutinio žiedo briaunos uždedamas plieninis arba gelžbetoninis adaptacinis žiedas (plieninis cilindras, kurio skersmuo atitinka plaukiojančio liuko apatinio žiedo išorinį skersmenį), kurio aukštis priderinamas pagal klojamų asfalto sluoksnio storį, į adaptacinio žiedo vidų įstatomas montavimo rėmas (plieninis cilindras, kurio skersmuo atitinka plaukiojančio liuko apatinio žiedo skersmenį, su dangčiu bei iškėlimo rankenomis);
7. gretutinė šulinio žiedams zona užliejama greitai kietėjančiu hidraulinių rišiklių skiediniu;
8. visas ardymo plotas, įskaitant ir gretutinę šulinio žiedams zoną bei paliekamų asfalto sluoksnių briauna, gruntuojami modifikuota bitumine emulsija. Viršutinio sluoksnio briaunos sandarinimui naudojama bitumine sandarinimo juosta;
9. pasluoksniui atstatomi asfalto sluoksniai aplink adaptacinį žiedą bei montavimo rėmą ir sutankinami panaudojant vibracinius mechanizmus;
10. asfalto viršutinio sluoksnio mišinio kiekis turi būti parenkamas taip, kad sutankinto sluoksnio altitudė atitiktų esamos dangos paviršiaus altitudę;
11. užbaigus asfalto viršutinio sluoksnio sutankinimą montavimo rėmas, paimant už rankenų bei tolygiai keliant statmenai dangos paviršiui, ištraukiamas. Jo vietoje įstatomas inžinerinių tinklų liuko korpusas su dangčiu;
12. papildomai tankinama panaudojant vibroplokštę (vibrovolą) mechanizmus. Atliekant tankinimą liuko korpusas įspaudžiamas tolygiai į asfalto viršutinį sluoksnį. 

4. Plaukiojančio tipo inžinerinių tinklų liuko įrengimo eksploatuojamoje dangoje panaudojant karštojo asfalto mišinį techninės specifikacijos (rato riedėjimo trajektorijoje):
1. atidaromas šulinio liuko dangtis, tuomet panaudojant specialų šiek tiek mažesnio skersmens nei dangtis indą uždengiama inžinerinių tinklų šachta tam, kad aplink inžinerinių tinklų liuką ardomas asfaltas nesukristų į šachtą;
2. pažymimos ardomo asfalto, aplink inžinerinių tinklų liuką, ribos (standartiškai nemažiau kaip 20 cm nuo šulinio liuko korpuso išorinės briaunos);
3. išfrezuojamas arba išdaužomas asfaltas tarp inžinerinių tinklų liuko ir pažymėtos ribos, išmontuojamas inžinerinių tinklų liuko korpusas. Liuko korpusas gali būti išmontuojamas pasitelkiant specialius hidraulinius iškėlimo (ištraukimo) įrenginius;
4. asfaltas iki pažymėtos ardymo ribos turi būti pašalinamas užtikrinant statmeną paliekamų asfalto sluoksnių briauną;
5. esant poreikiui pakeičiami pažeisti šulinio šachtos žiedai ir arba pakeliami iki reikiamos altitudės;
6. gretutinė šulinio žiedams zona užliejama greitai kietėjančiu hidraulinių rišiklių skiediniu;
7. visas ardymo plotas, įskaitant ir gretutinę šulinio žiedams zoną bei paliekamų asfalto sluoksnių briauna, gruntuojami modifikuota bitumine emulsija. 
8. įstatomas inžinerinių tinklų liuko korpusas su dangčiu, kuris panaudojant specialius tvirtinimo elementus, besiremiančius į dangos paviršių, išglusčiuojamas lygiai su dangos paviršiumi;
9. visas ardymo plotas, įskaitant ir gretutinę šulinio žiedams zoną, užliejami mastikos asfaltu iki dangos paviršiaus altitudės;
10. mastikos asfaltui atvėsus iki 70 °C pašalinamas gulsčiavimo rėmas.

5. Stacionaraus tipo inžinerinių tinklų liuko įrengimo klojant naują dangą techninės specifikacijos:
1. šulinio šachta uždengiama sustiprinta plienine plokšte, kurios skersmuo 10-15 cm didesnis nei šulinio žiedo išorinis skersmuo, o jos vieta koordinuojama;
2. klotuvu klojamas asfalto pagrindo sluoksnio mišinys, jį paklojus sustiprintos plieninės plokštės vietoje asfalto mišinys iškasamas, šulinio šachta atidengiama;
3. šulinio šachtos žiedai pakeliami iki reikiamos altitudės (pakloto asfalto sluoksnio viršaus);
4. ertmės aplink šulinio šachtos žiedus ir paklotą asfalto pagrindo sluoksnį užpildomos asfalto pagrindo sluoksnio mišiniu ir sutankinama atitinkamo svorio vibraciniais mechanizmais;
5. šulinio šachta uždengiama sustiprinta plienine plokšte, kurios skersmuo 10-15 cm didesnis nei šulinio žiedo išorinis skersmuo;
6. klotuvu klojamas asfalto apatinio sluoksnio mišinys, jį paklojus sustiprintos plieninės plokštės vietoje asfalto mišinys iškasamas, šulinio šachta atidengiama;
7. šulinio šachtos žiedai pakeliami iki reikiamos altitudės;
8. įrengiamas inžinerinių tinklų liuko korpusas ir dangtis, panaudojant specialų korpusą su įmontuotais išgulsčiavimo sraigtais arba standartinį korpusą įtvirtinant specialiais tvirtinimo elementais, atsižvelgiant į projektinę asfalto dangos altitudę;
9. ertmės aplink inžinerinių tinklų liuko korpusą ir paklotą asfalto apatinį sluoksnį užpildomos asfalto apatinio sluoksnio mišiniu ir sutankinama atitinkamo svorio vibraciniais mechanizmais;
10. inžinerinių tinklų liuko korpuso viršus ir dangtis nupurškiami asfalto prilipimą mažinančia medžiaga;
11. klotuvu klojamas asfalto viršutinio sluoksnio mišinys;
12. tankinant asfalto viršutinį sluoksnį inžinerinių tinklų liuko vietoje vibracija nenaudojama.

6. Stacionaraus tipo inžinerinių tinklų liuko įrengimo eksploatuojamoje dangoje techninės specifikacijos:
1. atidaromas šulinio liuko dangtis, tuomet panaudojant specialų šiek tiek mažesnio skersmens nei dangtis indą (gali būti naudojamas pripučiamas elementas) uždengiama inžinerinių tinklų šachta tam, kad aplink inžinerinių tinklų liuką ardomas asfaltas nesukristų į šachtą. Dangtis uždaromas;
2. pažymimos ardomo asfalto, aplink inžinerinių tinklų liuką, ribos (standartiškai nemažiau kaip 20 cm nuo šulinio liuko korpuso išorinės briaunos);
3. išfrezuojamas arba išdaužomas asfaltas tarp inžinerinių tinklų liuko ir pažymėtos ribos, išmontuojamas inžinerinių tinklų liuko korpusas. Liuko korpusas gali būti išmontuojamas pasitelkiant specialius hidraulinius iškėlimo (ištraukimo) įrenginius;
4. asfaltas iki pažymėtos ardymo ribos turi būti pašalinamas užtikrinant statmeną paliekamų asfalto sluoksnių briauną;
5. iš šulinio išimamas indas arba pripučiamas elementas, esant poreikiui pakeičiami pažeisti šulinio šachtos žiedai ir arba pakeliami iki reikiamos altitudės;
6. įrengiamas inžinerinių tinklų liuko korpusas ir dangtis, panaudojant specialų korpusą su įmontuotais išgulsčiavimo sraigtais arba standartinį korpusą įtvirtinant specialiais tvirtinimo elementais, lygiai su dangos paviršiumi;
7. gretutinė šulinio žiedams zona užliejama greitai kietėjančiu hidraulinių rišiklių skiediniu (taip, kad liuko korpusas būtų užpiltas ne mažiau 30-40 mm);
8. visas ardymo plotas, įskaitant ir gretutinę šulinio žiedams zoną bei paliekamų asfalto sluoksnių briauna, gruntuojami modifikuota bitumine emulsija. Viršutinio sluoksnio briaunos sandarinimui naudojama bitumine sandarinimo juosta;
9. pasluoksniui atstatomi asfalto sluoksniai aplink šulinio žiedus ir liuko korpusą bei sutankinami panaudojant vibracinius mechanizmus;
10. asfalto viršutinio sluoksnio mišinio kiekis turi būti parenkamas taip, kad sutankinto sluoksnio altitudė atitiktų esamos dangos paviršiaus altitudę.
Alternatyvus variantas vietoje 8-10 punktų atliekami šie punktai:
11. visas ardymo plotas, įskaitant ir gretutinę šulinio žiedams zoną bei paliekamų asfalto sluoksnių briauna, gruntuojami modifikuota bitumine emulsija;
12. visas ardymo plotas, įskaitant ir gretutinę šulinio žiedams zoną, užliejami mastikos asfaltu iki dangos paviršiaus altitudės.


Inžinerinių tinklų liukų įrengimo pavyzdžiai
Plaukiojančio tipo inžinerinių tinklų liuko įrengimas:
· https://www.youtube.com/watch?v=EOFLegqpmMs
· https://www.youtube.com/watch?v=R6fPYgsnfXE
· https://www.youtube.com/watch?v=RseGnKnONS0 
Stacionaraus tipo inžinerinių tinklų liuko įrengimas:
· https://www.youtube.com/watch?v=utrU7oMlcuU
· https://www.youtube.com/watch?v=ulmpAmYwfpI


Reikalavimas dėl inžinerinių tinklų liukų korpuso apatinės dalies skersmens
Siekiant užtikrinti tinkamą atsparą asfalto sluoksnio briaunoms bei siekiant sumažinti tankinamo/sutankinto asfalto sluoksnio nubyrėjimą į inžinerinių tinklų šachtos vidų, turi būti naudojami inžinerinių tinklų liukai, kurių korpuso apatinės dalies (A) skersmuo ne mažesnis kaip 686 mm. Montavimo rėmo (B), naudojamo asfalto sluoksnių tankinimo metu, skersmuo turi būti tokio paties skersmens kaip liuko korpuso apatinė dalis („sijonas“).
         [image: Paveikslėlis, kuriame yra tekstas, ekrano kopija, programinė įranga, Multimedijos programinė įranga  Automatiškai sugeneruotas aprašymas]              [image: Paveikslėlis, kuriame yra juodas  Automatiškai sugeneruotas aprašymas]        
(A) Inžinerinių tinklų liuko korpuso apatinė dalis		(B) Montavimo rėmas


Atvejais kai įrengiamo asfalto sluoksnio storis yra didesnis negu plaukiojančio tipo inžinerinių tinklų liuko korpuso apatinės dalies („sijono“) aukštis (D), siekiant užtikrinti tinkamą atsparą asfalto sluoksniams, turi būti naudojamas adaptacinis žiedas (E).








[image: Paveikslėlis, kuriame yra tekstas, ekrano kopija, diagrama, apskritimas

Automatiškai sugeneruotas aprašymas]

Rekomendacija dėl asfalto apatinio sluoksnio
Siekiant sumažinti asfalto apatinio mišinio segregacijos riziką bei užtikrinti asfalto mišinio homogeniškumą visame jo skerspjūvyje liuko įrengimo zonoje asfalto apatinis sluoksnis turi būti įrengiamas iš AC 16 AS (PMB 45/80-65; PMB 25/55-60; PMB 45/80-55).






Techninės specifikacijos 3 priedas

Asfalto dangų išdaužų (duobių) frezavimo vietų dugno ir briaunų padengimo bituminėmis medžiagomis reikalavimai

Remontui naudojamas asfalto mišinys atitinkantis remontuojamojo sluoksnio markę arba lygiavertis. Remontuojama danga turi būti išpjaunama arba išfrezuojama 5 cm gyliu. Visais atvejais pjovimo (frezavimo) briaunos formuojamos statmenai. Remontuojamos dangos siūlės turi būti formuojamos tiesia linija lygiagrečiai arba statmenai gatvės ašiai. Į įkainį turi būti įskaičiuotas išfrezuoto asfalto pakrovimas ir išvežimas. Frezuotas asfaltas laikomas pakartotinio panaudojimo medžiaga ir yra paslaugos tiekėjo nuosavybė.
Išfrezuoto ploto dugnas ir vertikalios briaunos turi būti išpučiamos suspaustu oru. Išfrezuoto ploto dugnas turi būti gruntuojamas (apipurškiamas) bitumine emulsija: 
· DK 100–DK 2 dangų konstrukcijų klasėms naudojama polimerais modifikuota bituminė emulsija C60BP4-S (arba lygiavertis);
· DK 1–DK 0,1 dangos konstrukcijos klasėms naudojama bituminė emulsija C40B5-S (arba lygiavertis) arba C60B4-S (arba lygiavertis).
Išfrezuoto ploto vertikalios briaunos (siūlės) per visą briaunos aukštį, t. y. iki pat viršutinio briaunos (siūlės) šono krašto, turi būti tolygiai užtepamos bituminiais siūlių klijais (bitumine mase). Gali būti naudojami šaltuoju arba karštuoju būdu apdorojami siūlių klijai (bituminės masės). Abiem atvejais gruntavimas nėra atliekamas.
Taikant šaltuoju būdu apdorojamus siūlių klijus (bitumo-skiediklio masę), remontuojamos dangos asfalto kraštus galima padengti rankiniu būdu (mentele) arba automatizuotu būdu panaudojant specialų įrenginį klijų paskleidimui šaltu būdu (pvz. naudojant suspaustą orą ar kt.). Siūlių klijai (bitumo-skiediklio masė) turi būti skleidžiama aplinkos temperatūroje, papildomai nešildant. Taikant šaltuoju būdu apdorojamus siūlių klijus (bitumo-skiediklio mases), karštas asfalto mišinys gali būti klojamas iš karto po briaunos (siūlės) padengimo bituminiais siūlių klijais, jei siūlių klijų (bitumo-skiediklio masės) tiekėjas nenurodo kitaip. Siūlės tiesiniam metrui turi būti sunaudojama 20–30 g šaltuoju būdu apdorojamų siūlių klijų (bitumo-skiediklio masės) kiekvienam sluoksnio storio centimetrui, jei siūlių klijų (bitumo-skiediklio masės) tiekėjas nenurodo kitaip. Apatinė (20 g) ribinė vertė taikoma pjautiems kraštams, o viršutinė (30 g) ribinė vertė taikoma frezuotiems kraštams. Turi būti suformuojamas 3 mm storio klijų (bitumo-skiediklio masės) sluoksnis. Techniniai reikalavimai šaltuoju būdu apdorojamiems siūlių klijams (bitumo-skiediklio masei):
· Likutinis bitumo masės kiekis – ≥70 masės %;
· Tankis – ≥1,10 g/cm3;
· Užsiliepsnojimo taškas – ≥21 °C;
· Ekstrūzijos geba (išspaudžiamumas) (LST EN ISO 8394-1 (arba lygiavertis) arba LST EN ISO 8394-2 (arba lygiavertis) – ≥70 ml/min;
· Atsparumas tekėjimui (LST EN ISO 7390):
· vertikalusis poslinkis – ≤2 mm;
· horizontalusis poslinkis – ≤2 mm.

Taikant karštuoju būdu apdorojamus siūlių klijus (bitumines mases), turi būti vadovaujamasi siūlių tiekėjo pateikiamomis rekomendacijomis. Bendruoju atveju karštuoju būdu apdorojami siūlių klijai (bituminės masės) iki apdorojimo temperatūros turi būti atsargiai išlydomi lydymo katile su mechaniniu maišymo įtaisu ir netiesioginiu pakaitinimu bei termostatu. Kaitinimo temperatūra ir trukmė turi būti reguliuojami ir turi būti užtikrinama, jog siūlių klijai (bituminė masė) nebus perkaitinta. Siūlių klijai (bituminė masė) liejama mechaniniu liejimo įtaisu. Taikant karštuoju būdu apdorojamus siūlių klijus (bitumines mases), karštas asfaltbetonio mišinys klojamas netrukus po asfalto briaunos (siūlės) padengimo siūlės klijais (bitumine mase), atvėsus rišikliui, jei siūlių klijų tiekėjas nenurodo kitaip. Siūlės tiesiniam metrui turi būti sunaudojama 30–40 g šaltuoju būdu apdorojamų siūlių klijų (bituminės masės) kiekvienam sluoksnio storio centimetrui, jei siūlių klijų tiekėjas nenurodo kitaip. Apatinė (30 g) ribinė vertė taikoma pjautiems kraštams, o viršutinė (40 g) ribinė vertė taikoma frezuotiems kraštams. Techniniai reikalavimai karštuoju būdu apdorojamiems siūlių klijams (bituminei masei):
· apdorojimo temperatūra – 150–180 °C;
· Tankis esant 25 °C (LST EN 13880-1 (arba lygiavertis) – ≥1,20 g/cm3;
· Minkštėjimo temperatūra (LST EN 1427 (arba lygiavertis) – ≥85 °C;
· Kūgio penetracija esant 25 °C (LST EN 13880-2 (arba lygiavertis) – nuo 40 mm iki 100 mm;
· Tamprioji atstata (LST EN 13880-3 (arba lygiavertis) – ≥60 %;
· Pasipriešinimas tekėjimui (LST EN 13880-5 (arba lygiavertis) – ≤2 mm;
· Didžiausias tamprumas (LST EN 13880-10 (arba lygiavertis) – 0,48 N/mm2 (±0,10 N/mm2)

Naujai paklotas asfalto mišinys tankinamas valciniais volais. Naudojant bituminius siūlių klijus (bitumines mases), sutankinto ploto sujungimo siūlės iš viršaus neturi būti sutepamos.
Iki balandžio 1 d. tiekėjas su perkančiąja organizacija turi suderinti einamųjų metų frezavimo darbų grafiką.
Asfalto dangos remonto darbai panaudojant frezą turi būti pradedami priklausomai nuo vidutinės paros temperatūros (turi būti ne žemesnė kaip +5º C) ir kitų oro sąlygų.
Atliktų darbų garantija – 2 metai.
































Techninės specifikacijos 4 priedas 

3D vizualizacija

